Broj: 03-056/22-486/2

Datum: 22.02.2022. godine

**S E K T O R S K A A N A L I Z A**

**za utvrđivanje prioritetnih oblasti od javnog interesa u kojima će se pružiti finansijska podrška**

**za realizaciju projekata nevladinih organizacija**

 **iz budžeta ReLOaD 2 projekta u 2022. godini**

**u okviru klastera „Coastal Mates“ - Kotor, Tivat, Budva i Herceg-Novi**

Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa, uz konsultacije sa zainteresovanim nevladinim organizacijama i predstavlja osnov za utvrđivanje prioritetnih oblasti i potrebnih sredstava za finansiranje projekata nevladinih organizacija iz budžeta ReLOaD u 2022.godini,u skladu sa LOD Metodologijom i Zakonom o nevladinim organizacijama ("Službeni list Crne Gore", br. 39/11 i 37/17).

# OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE NVO

## Oblasti od javnog interesa u kojim se planira finansijska podrška iz sredstava Regionalnog programa lokalne demokratije na Zapadnom Balkanu 2 (ReLOaD2) za projekte NVO u 2022. godini:

|  |
| --- |
| **🞏 ZAŠTITA ŽIVOTNE SREDINE*** Edukacija građana/ki o zaštiti životne sredine i energetske efikasnosti
* Organizacija konkretnih akcija/kampanja u zajednici o važnosti zaštite životne sredine
 |
| **🞏 SOCIJALNA INKLUZIJA I ZAŠTITA*** Obezbjeđivanje integrisane podrške za ranjive grupe (osobe s invaliditetom, starija lica, Romi, Egipćani, LGBTQ, žene, djeca sa problemima u ponašanju, mladi, zavisnici od droga, alkohola, kocke, zavisnici od interneta)
* Integrisana podrška u cilju prevencije nasilja I govora mržnje na internetu
 |
| **🞏 RODNA RAVNOPRAVNOST*** Obezbjeđivanje integrisane podrške s ciljem suzbijanja različitih oblika nasilja nad ženama i nasilja u porodici
* Organizacija konkretnih akcija/kampanja u zajednici o značaju rodne ravnopravnosti
 |
| **🞏 OMLADINSKA POLITIKA*** Promocija zdravih stilova života kod mladih (s fokusom na mentalno zdravlje mladih)
* Unapređenje zapošljivosti mladih
 |
| **🞏 KULTURA*** Promocija urbane, alternativne i društveno angažovane kulture
* Unapređenje kulturnih sadržaja i zaštita kulturnog nasljeđa
 |

# PRIORITETNE OBLASTI KOJIM ĆE DOPRINIJETI NVO INICIJATIVE FINANSIRANE IZ SREDSTAVA RELOAD2 U 2022. GODINI

|  |
| --- |
| **Opis problema:** |
| Prioritetne oblasti koje će biti finansirane kroz Javni konkurs za finansiranje projekata nevladinih organizacija iz ReLOaD2 programa su:**ZAŠTITA ŽIVOTNE SREDINE**Životnu sredinu najčešće shvatamo kao set prirodnih uslova koji određuju ljudski životni prostor. Šire posmatrano, ona obuhvata ekstene uslove i faktore opstanka i razvoja života i karaktera koji utiču na ljude i druge organizme ili oblike života. Ona predstavlja okvir u kome sva živa bića žive i deluju povezana međusobnim uticajima čineći određenu cjelinu (ambijenata) životne sredine kao što su: vazduh, voda i zemljište. Područje Kotorsko-Risanskog zaliva je 1979. godine upisano na UNESCO Listu svjetske prirodne i kulturne baštine. Zaštićeno područje obuhvata 12.000 hektara kopna i 2.600 hektara morske površine. Ovo područje je stavljeno pod zaštitu Odlukom Skupštine Opštine Kotor o proglašenju Kotora i njegovog područja za prirodno i kulturno-istorijsko dobro od posebnog značaja (″Sl. List SRCG″, br. 17/79, opštinski propisi).Stanje životne sredine opština Kotor, Tivat, Budva i Herceg-Novi određeno je njenim prirodnim uslovima, fizičkom strukturom područja, privrednim aktivnostima, uticajem saobraćaja i društveno- ekonomskim procesima. Posledice neodgovarajućeg odnosa čovjeka prema životnoj sredini ogledaju se u čitavom nizu problema: pretjerana neplanska urbanizacija i izgradnja stambenih i turističkih kapaciteta uz neadekvatnu komunalnu infrastrukturu, sve veće količine otpada, posebno opasnih materija, zagađivanje vode (uključujuči uticaj na morski akvatorijum), zagađenje atmosfere usljed destrukcije ozonskog omotača i nagomilavanja emisije gasova staklene bašte u troposferi, što izaziva promjenu klime i porast temperature, devastacija zemljišta, posebno šuma što je u tijesnoj vezi sa kiselim kišama, hemizacija poljoprivrede.Intenziviranje ekoloških problema na području ove četiri opštine izraženo je u većem stepenu tokom turističke sezone. Veliki broj turista, u interakciji sa neodgovarajućom opremljenošću i izgrađenošću vitalnih infrastrukturno-komunalnih sistema ima za posledicu opterećenje životne sredine. Van turističke sezone ta opterećenja su svedena na manju mjeru, ali ne uz potpuno efikasnu kontrolu i otklanjanje. Turistička privreda zauzima ključnu poziciju u ukupnoj privredi kotorske opštine. S tim u vezi, tokom turističke sezone u poslednjim godinama evidentna je ekspanzija kruzerskog turizma, što predstavlja veliki pritisak na životnu sredinu. Savremeno zagađenje usled pretjerane neplanske urbanizacije i drugih oblika neodgovarajućeg odnosa čovjeka prema životnoj sredini izaziva širok spektar štetnih efekata na različite segmente života: vazduh, vodu – morski akvatorijum, zemljište, hranu i sve populacije živih organizama, uključujući i ljudsku populaciju.**SOCIJALNA INKLUZIJA I ZAŠTITA**Veliki broj djece i mladih sa smetnjama u razvoju, odraslih i starih lica s invaliditetom, nisu u prilici da se integrišu u zajednicu zbog nedovoljne podrške razvoju njihovih kapaciteta, koji doprinose većoj samostalnosti u svakodnevnom funkcionisanju. Najveći problem im predstavlja fizičko zdravlje, koje im sputava uključivanje u zajednicu. Pri tom, opterećenje i negativne psihičke posledice izazvane povećanom brigom o djetetu sa smetnjama u razvoju, kao i odraslom licu s invaliditetom su takođe negativni ishodi porodica, koje samostalno brinu o ovim članovima. Sve navedeno upućuje na zaključak kako je neophodno unapređenje položaja lica sa invaliditetom u svim opštinama klastera kao i u cijeloj Crnoj Gori i njihovo uključivanje u sve oblasti društva na ravnopravnoj osnovi. Usluge socijalne i dječje zaštite dobijaju sve značajniju ulogu, iako još uvijek nije moguće govoriti o potpunom obuhvatu svih lica s invaliditetom koje imaju ovakve potrebe, za šta će biti nužno osigurati veći obim usluga podrške u sredini u kojoj lice s invaliditetom živi. Lokalne samouprave treba da preuzmu veću ulogu u obezbjeđivanju i finansiranju usluga socijalne i dječje zaštite, u skladu sa komentarima iz Izvještaja EK o napretku zemlje za 2018. godinu. U ovom izvještaju EK se navodi da „i dalje postoji zabrinutost u pogledu održivosti socijalnih usluga, jer se potpuna decentralizacija pružanja usluga i finansiranja još uvijek nije desila“, kao i da „treba opredijeliti odgovarajuća finansijska sredstva kako bi se obezbijedilo kontinuirano pružanje usluga socijalne zaštite na lokalnom nivou i pružila podrška u implementaciji lokalnih planova socijalne inkluzije” (Izvještaj EK za Crnu Goru, 2018, strana 73). Govor mržnje izražen na internetu, društvenim mrežama i drugim mjestima javnog prostora je postao veoma rasprostranjena pojava. Često smo u prilici da vidimo, pročitamo čitav spektar uvreda zasnovanih na rasnom, etničkom, vjerskom ili homofobnom motivu. Ovo je naročito izraženo nakon određenih društvenih dešavanja koja su u datom momentu aktuelna bilo kod nas, bilo u region i može se reći da direktno utiču na donošenje određenih političkih i drugih odluka. Govor mržnje je fenomen koji je usko vezan za slobodu izražavanja i teško ga je iskorijeniti i sprovesti njegovu potpunu zabranu, međutim treba da težimo da govor koji bi se mogao tretirati kao govor mržnje koji poziva na nasilje i nanošenje štete drugim licima samo na osnovu nekog njihovog ličnog svojstva bude sankcionisan. Naime, Crna Gora je ratifikovala Konvenciju Savjeta Evrope o računarskom kriminalu sa dodatnim protokolom koji se odnosi na kažnjavanje akata rasizma i ksenofobije učinjenih putem računarskih sistema, kao i Okvirnu Odluku Savjeta EU 2008/913/JHA o suzbijanju određenih oblika i naćina izražavanja rasizma i ksenofobije krivično pravnim sredstvima. Na govor mržnje se mora odlučnije reagovati a jedan od načina su I mehanizmi kao što su prevencija, edukacija, samoregulacija i kontra narativ.**RODNA RAVNOPRAVNOST**Ravnopravnost između žena i muškaraca predstavlja jedno od temeljnih načela Evropske unije i jedan od osnovnih elemenata u reformskim procesima. Pravo žena na jednak tretman u svim oblastima predstavlja iznad svega osnovno ljudsko pravo. Napominjemo da je jedan od preduslova za usklađivanje normi jedne zemlje sa standardima Evropske unije poštovanje ženskih ljudskih prava i uspostavljanje antidiskriminacionih mehanizama. Nasilje nad ženama i nasilje u porodici su i dalje jedan od prioritetnih problema u dijelu rodne ravnopravnosti, posebno ako smo svjesni rasprostranjenosti rodno baziranog nasilja u Crnoj Gori. Prema Istraživanju o prevalenci, percepcijama, cijeni i multidisciplinarnom odgovoru na nasilje u porodici iz 2017, koje je urađeno u okviru projekta IPA 2014 “ Podrška antidiskriminacionim i politikama rodne rodne ravnopravnosti”, koji sprovode Ministarstvo za ljudska i manjinska prava i kancelarija UNDP u Crnoj Gori, a finansira DEU, svaka druga žena u Crnoj Gori doživljela je neki oblik nasilja od strane njihovih supruga i/ili partnera tokom života. Pomenuto Istraživanje o percepciji nasilja daje informaciju da je svaka 5. žena u 2016. godini doživjela neki oblika nasilja. Isto istraživanje je potvrdilo visoku toleranciju za nasilje u porodici u društvu u cjelini, te da još uvijek preovladava mišljenje da je nasilje privatna stvar i da to treba rješavati u krugu porodice, kao i da porodica u javnosti ima prednost i u odnosu na indvidulane potrebe i prava bilo kog člana porodice. Pitanja nasilja u porodici, nasilja nad ženama veoma je aktuelno, s obzirom na činjenicu da postoji poseban strateški dokument Strategija zaštite od nasilja u porodici, kojom se propisuju relevantne mjere i aktivnosti. Uvidom u strateške dokumente, zakone, propise, planove i izvještaje EK, te sprovedenih intervjua evidentno je kako je mjere prevencije i sprječavanja nasilja u porodici potrebno i dalje detaljnije analizati i iste pokušati sprovesti u potpunosti. Naime, problemi koji se pojavljuju su praktične prirode. Zakonodavno i institucionalno mehanizmi prevencije i zaštite postoje, no i dalje se kontinuirano nadograđuju.**OMLADINSKA POLITIKA**Problemi mentalnog zdravlja kod djece i mladih predstavljaju jedan od glavnih izazova za javno zdravlje i održivi razvoj na globalnom nivou. Procjenjuje se da će, svake godine, svaki peti adolescent da doživi problem s mentalnim zdravljem. Samoubistvo predstavlja vodeći uzrok smrti adolescenata kako u evropskoj regiji tako i šire. Više od 100 miliona ljudi u evropskoj regiji ima mentalni poremećaj. Svako, bez obzira na to odakle je, može se suočiti sa ovim problemom. Relativno mali broj ljudi u svijetu ima pristup kvalitetnim uslugama podrške mentalnom zdravlju. U zemljama sa niskim i srednjim prihodima više od 75% ljudi s problemima mentalnog zdravlja uopšte ne dobija nikakav tretman. COVID 19 je dodatno pogoršao situaciju. Javnozdravstvene mjere i ograničenja koja su uvedena sa ciljem da se prekine lanac prenosa virusa doveli su do poremećaja u dostupnosti ili kontinuitetu usluga podrške mentalnom zdravlju. Jedan od ključnih izazova u ovoj oblasti predstavlja nedostatak podataka o dostupnim servisima za podršku mentalnom zdravlju djece i adolescenata. Sistematično prikupljanje podataka o problemima mentalnog zdravlja među adolescentima važan je korak ka prepoznavanju njihovih potreba i obezbjeđivanju adekvatnih intervencija na nacionalnom i lokalnom nivou. Promocija zdravih stilova života i zaštita mentalnog zdravlja postala je još važnija tokom pandemije COVID 19, koja je imala snažan psihološki uticaj na mlade, porodice kao i zajednice širom svijeta. Djeca i mladi koja su već u nepovoljnom položaju suočiće se sa najštetnijim dugoročnim posljedicama pandemije. Zajednički cilj opština Kotor, Tivat, Budva i Herceg-Novi jeste da se mladima s problemima mentalnog zdravlja omogući bolji pristup uslugama podrške, da se smanji patnja i poboljša kvalitet njihovih života. Društvo koje istinski brine o svojim mladima i nastoji da njeguje njihov razvoj, uključujući i lični razvoj i širu društvenu zajednicu, ozbiljno će tretirati slobodno vrijeme kao jedan od ključnih elemenata socijalizacije mladih. Način organizovanja slobodnog vremena je mjera brige društva za mlade i za svoju budućnost, a sve ulaganje u širenje mogućnosti za upražnjavanje slobodnog vremena je ulaganje u sopstveni razvoj. Mladi ljudi su resurs koji se može razviti samo ako je njihovo slobodno vrijeme dovoljno raznovrsno, odnosno ako ih aktivno angažuje da razvijaju svoj kreativni potencijal i stimulišu društveni angažman i odgovornost. Nezaposlenost mladih je takođe jedan od najvećih problema današnjice, koji utiče ne samo na pojedinca već i na čitavu zajednicu. Sa sobom nosi negativne ekonomske, društvene i političke implikacije koje se onda manifestuju u cijelom društvu. Stopa nezaposlenosti mladih je indikator njihovog ukupnog položaja, jer je zapošljavanje ključni mehanizam za uspješnu integraciju mladih u društvo i osnova za izgradnju perspektive u svim ostalim segmentima života. Nezaposlenost vodi ka usporavanju adekvatnog učešća u društvenim tokovima i često se naziva ključnim prediktorom marginalizacije i siromaštva mladih. **KULTURA**Sektorskom analizom, kao jedan od pet ključnih prioriteta prepoznata je i kultura sa dva veoma važna izazova i potrebe: * Promocija urbane, alternativne i društveno angažovane kulture
* Unapređenje kulturnih sadržaja i zaštita kulturnog nasljeđa

Razvoju civilnog društva u tim oblastima može se doprinijeti kroz finansiranje projekata i programa NVO putem konkursa kao kontinuiranom podsticajnom mjerom. Nezavisna kulturna scena, kao sektor vaninstitucionalnih aktera kulture - prvenstveno nevladinih organizacija, u Crnoj Gori u najvećem obimu nije dovoljno razvijena, ali ni u potpunosti identifikovani njeni ključni činioci, njihove glavne odlike, kapaciteti, potrebe i uslovi za razvoj. Generalno, vaninstitucionalni kulturni sektor karakteriše nedovoljna vidljivost i nedovoljno poznat kontekst u kojem njegovi subjekti djeluju. Različite vrste subjekata nezavisne kulture: strukovna udruženja umjetnika i stručnjaka u kulturi, brojne kulturne manifestacije i festivali, razni oblici amaterskog stvaralaštva - kulturno-umjetnička društva, folklorni ansambli, pozorišne grupe itd., osnivaju se kao nevladine organizacije. Podaci koji su u zvaničnim evidencijama o nevladinim organizacijama dostupni, nijesu mjerodavni za utvrđivanje stvarnog broja organizacija koje se dominantno i aktivno bave kulturom. Polazeći od navedenog, evidentna je potreba sprovođenja istraživačkih projekata u cilju dobijanja odgovora na brojna pitanja o nezavisnoj kulturnoj sceni: ko su glavni akteri vaninstitucionalnog sektora kulture u Kotoru, Tivtu, Budvi i Herceg – Novom, na kojem je nivou njihova međusobna saradnja, a na kojem saradnja s nacionalnim i lokalnim ustanovama kulture i drugim akterima itd. Potrebno je utvrditi stanje nezavisne kulture u četiri opštine klastera Coastal mates i definisati neophodne uslove za njen razvoj, kako bi se osnažile organizacije nezavisne kulture, njihovo zajedničko i sinhronizovano djelovanje, njihova aktivna participacija u procesima donošenja odluka, kreiranju i sprovođenju javnih politika u oblasti kulture i konačno, unapređenje rada civilnog sektora u oblastima kulture i umjetnosti i intersektorske saradnje.Ono što takođe treba navesti kao problem je nedovoljno djelovanje nezavisne kulturne scene u realizaciji kvalitetnih produkcijskih projekata  u umjetnosti i kulturi, a koji bi bili od značaja za ukupan razvoj djelatnosti u oblasti kulturno-umjetničkog stvaralaštva i kulturne baštine u skladu sa potrebama građana. Posebno važan aspekt uključivanja nevladinih organizacija je u oblasti kulturno-umjetničkog stvaralaštva, naročito kroz realizaciju kvalitetnih i inovativnih projekata u oblasti pozorišne, muzičko-scenske, filmske, muzičke, kao i svih vidova likovne umjetnosti, književnosti i izdavaštva. Nevladin sektor, takođe, posebno je važan zbog aktivnosti koje su usmjerene ka razvoju alternativnih vidova u stvaranju kulturnih i umjetničkih proizvoda, animacije, upotrebe novih tehnologija, interneta, te afirmacije drugih savremenih pravaca i trendova.  |
| **Podaci koji dodatno pojašnjavaju navedeni problem, strategije, planovi...** | **Izvor(i) podataka** |
| **Strateški plan razvoja opštine Kotor 2020-2024. god.** | Opština Kotor  [https://www.kotor.me/files/documents/1580915684-Strate%C5%A1ki%20-%20javna%20rasprava%20(1).pdf](https://www.kotor.me/files/documents/1580915684-Strate%C5%A1ki%20-%20javna%20rasprava%20%281%29.pdf)  |
| **Strategija zapošljavanja opštine Kotor 2021-2024. god.**  | Opština Kotor[https://www.kotor.me/files/documents/1617259836-STRATEGIJA%20ZAPO%C5%A0LJAVANJA%20OP%C5%A0TINE%20Kotor%20Nacrt%201.1%20%20kona%C4%8Dna%20verzija%20(1).pdf](https://www.kotor.me/files/documents/1617259836-STRATEGIJA%20ZAPO%C5%A0LJAVANJA%20OP%C5%A0TINE%20Kotor%20Nacrt%201.1%20%20kona%C4%8Dna%20verzija%20%281%29.pdf)  |
| **Lokalni akcioni plan za mlade opštine Kotor 2020-2021. god.** | Opština Kotor <https://www.kotor.me/files/documents/1580475363-Lokalni%20akcioni%20plan%20za%20mlade%20Kotor%202020-2021.pdf>  |
| **Lokalni akcioni plan za unapređenje socijalne i dječje zaštite 2021-2024. god.** | Opština Kotor <https://www.kotor.me/files/documents/1623326036-Nacrt%20LAP%20SOCIJALNA%20I%20DJE%C4%8CJA%20ZASTITA%202021-2024.pdf>  |
| **Lokalni plan zašite životne sredine za opštinu Kotor2019-2023. god.**  | Opština Kotor <https://www.kotor.me/me/sekretarijat-za-za%C5%A1titu-prirodne-i-kulturne-ba%C5%A1tine/lokalni-plan-za%C5%A0tite-%C5%BDivotne-sredine-za-op%C5%A0tinu-kotor-2019---2023/>  |
| **Strateški plan razvoja opštine Tivat 2019-2022. god.** | Opština Tivat <https://opstinativat.fra1.digitaloceanspaces.com/documents/REVIZIJA/Strateski%20plan%20razvoja%20Tivta_CG_finalno.pdf>  |
| **Lokalni akcioni plan za mlade opštine Tivat 2020-2021. god.** | Opština Tivat <https://opstinativat.me/wp-content/uploads/2020/01/Lokalni-akcioni-plan-nacrt.pdf>  |
| **Lokalni plan za postizanje rodne ravnopravnosti 2018-2022. god.** | Opština Tivat <https://opstinativat.fra1.digitaloceanspaces.com/documents/Sekretarijat%20za%20mlade%20sport%20i%20socijalna%20pitanja/2018/NACRT%20LOKALNOG%20PLANA%20RR.pdf>  |
| **Lokalni plan za razvoj sistema socijalne zaštite starijih 2019-2022. god.** | Opština Tivat <https://opstinativat.fra1.digitaloceanspaces.com/documents/2019_images/Pdf%20Lokalni%20plan%20za%20stare.pdf>  |
| **Opštinska strategija za mlade 2018-2021. god.** | Opština Budva<https://budva.me/sites/default/files/PDF/Novosti/2018-10-19-nacrt-strategije-za-mlade.pdf>  |
| **Strateški plan razvoja opštine Herceg - Novi 2020-2027. god.** | Opština Herceg – Novi <https://hercegnovi.me/downloads/strategija%20elektronsko%20izdanje.pdf>  |
| **Strategija za mlade 2019-2022. god.** | Opština Herceg – Novi <https://www.hercegnovi.me/downloads/StrategijaZaMalde13.12.2018.pdf>  |
| **Lokalni akcioni plan za prevenciju i borbu protiv vršnjačkog nasilja 2020-2022. god.**  | Opština Herceg – Novi <http://www.hercegnovi.me/downloads/Vrsnjacko%20nasilje.pdf>  |
| **Lokalni akcioni plan za postizanje rodne ravnopravnosti 2021-2025. god.** | Opština Herceg – Novi <https://portalnovi.me/info/lokalni-akcioni-plan-u-oblasti-invalidnosti-realizacija-vise-aktivnosti-u-2021-godini/>  |
| **Lokalni akcioni plan u oblasti invalidnosti opštine Herceg – Novi 2021-2023. god.** | Opština Herceg - Novi<https://nadahercegnovi.me/wp-content/uploads/2020/12/LAPI-7.12-u-oblasti-invalidnosti-do-2023.pdf>  |

U strategijama i navedenim dokumentima opština Kotor, Tivat, Budva i Herceg – Novi navedeni su ciljevi koji mogu biti dobra smjernica za pisanje i realizaciju projekata nevladinih organizacija. Na taj način NVO, koje su dobile sredstva, predviđena ReLOaD2 programom mogu da doprinesu rješavanju navedenih prioriteta. Riječ je o Regionalnom programu lokalne demokratije na Zapadnom Balkanu 2 (ReLOaD2) koji je zvanično počeo sa realizacijom 1. januara 2021. godine, kao nastavak prethodne faze ReLOaD programa koja je uspješno završena u decembru 2020. godine. Program će biti realizovan u šest zemalja i teritorija Zapadnog Balkana tokom naredne četiri godine. ReLOaD2 finansira Evropska unija iz sredstava Multi-Country Civil Society Facility, uz kofinansiranje UNDP-a i lokalnih samouprava koje će biti obuhvaćene programom.U narednom četvorogodišnjem periodu cilj programa je jačanje partnerstva između jedinica lokalne samouprave (JLS) i civilnog društva i mladih u regionu Zapadnog Balkana. Program je nastavak dobre prakse prve faze ReLOaD-a, što ujedno predstavlja i model za djelovanja  u drugoj fazi programa.

Ukupna vrijednost ReLOaD2 programa je 12,6 miliona eura, dok Budžet za Crnu Goru iznosi oko 1,8 miliona eura od kojih je 850,000 eura opredijeljeno za projekte nevladinih organizacija. Budžet za Klaster „Coastal Mates“ za 2022. i 2023. godinu iznosi 170,000 eura - UNDP i 40.000 eura – opštine Kotor, Tivat, Budva i Herceg - Novi.

Doprinos NVO mjeriće se definisanim indikatorima i ostvarenim rezultatima koji su planirani projektima. Izvor podataka za procjenu uspješnosti projekata i mjernje rezultata projekata su:

* Narativni i finansijski izvještaji
* Monitoring projekata.

# OSTVARIVANJE STRATEŠKIH CILJEVA

Opšti cilj ovog programa je jačanje participativnih demokratija i procesa integracije u EU na Zapadnom Balkanu i to osnaživanjem nevladinog sektora i mladih kroz aktivno učešće u donošenju odluka i stimulisanjem pravnog i finansijskog okruženja za NVO. Kroz ReLOaD2 će biti unaprijeđene prakse transparentnog finansiranja NVO zasnovanog na konkretnim razvojnim projektima koji su fokusirani na građane i njihove potrebe.

Konkurs će doprinijeti realizaciji mjera navedenih u strateškim dokumentima Opštine Kotor, Opštine Tivat, Opštine Budva i Opštine Herceg-Novi, koje se odnose na gore navedene prioritete.

1. **OSTVARIVANJE STRATEŠKIH CILJEVA**

Navesti ključne strateške ciljeve iz sektorske nadležnosti čijem će ostvarenju u 2022. godini doprinijeti projekti nevladinih organizacija koji se planiraju finansirati

|  |  |
| --- | --- |
| **Strateški cilj(evi) čijem ostvarenju će doprinijeti ReLOaD2 konkurs za projekte nevladinih organizacija****u 2022. godini** | **Način na koji će javni konkurs za projekte nevladinih organizacija doprinijeti ostvarenju strateških ciljeva** **(ukratko opisati)** |
| * Zaštita i očuvanje životne sredine i održivo upravljanje prirodnim resursima
* Zaštita i valorizacija kulturne i prirodne baštine i životne sredine
* Zaštita kvartnog sektora i društvenih djelatnosti (zaštita i efektuiranje kulturnih dobara)
* Ozelenjavanje dvorišta obrazovnih i zdravstvenih ustanova
* Programi edukacije i unapređenje znanja građana/ki iz oblasti životne sredine
* Realizacija periodičnih ekoloških, edukativnih, kulturnih programa za djecu
* Organizovanje periodičnih ekoloških akcija u mjesnim zajednicama
* Realizacija akcija ekološkog aktivizma i volonterizma mladih kroz učešće u izradi planova i programa i akcijama u oblasti zaštite životne sredine
* Unapređenje oblasti zaštite životne sredine i povećanje stepena energetske efikasnosti – edukacija (energetska efikasnost)
* Pružanje savjetodavne i psihološke podrške za djecu sa iskustvom nasilja
* Kreiranje programa podrške ekonomskog osnaživanja i zapošljavanja za mlade bez roditeljskog staranja koji napuštaju instituciju i za mlade koji izlaze iz sistema hraniteljstva
* Edukacija u osnovnim i srednjim školama o vršnjačkom nasilju
* Edukacija djece i mladih RE populacije o zdravim stilovima življenja, reproduktivnom zdravlju i prevenciji bolesti zavisnosti
* Razvoj kulture, sporta, obrazovanja i socijalne zaštite
* Unaprijediti socijalnu odgovornost i integrativni pristup koji omogućava podsticanje socijalne inkluzije, povećanje kvaliteta života i korišćenje kapaciteta starijih lica za samostalan život
* Unaprijediti usluge socijalne zaštite za starija lica
* Smanjenje diskriminacije RE populacije
* Stvaranje povoljnijih uslova za što kvalitetniji društveni život građana kroz poboljšanje zdravstvenih usluga i statusa pojedinih društvenih grupa
* Omogućavanje prava na slobodno kretanje, puni pristup kulturnim, rekreativnim i sportskim aktivnostima svim osobama sa invaliditetom
* Unapređenje uslova za povećanje zapošljivosti lica sa invaliditetom i njihovoravnopravno učešće na tržištu rada
* Sveobuhvatno, adekvatno i kvalitetno uključivanje sve djece i omladine sa posebnim obrazovnim potrebama u proces obrazovanja i obuka
* Uključivanje lica sa invaliditetom u društvenu zajednicu unapređivanjem životnog standarda kroz uspostavljanje održivog sistema socijalne zaštite
* Unapređenje zdravlja OSI i njihovih porodica kroz uspostavljanje jednake dostupnosti medicinskih usluga, odgovarajućih medicinskih tretmana bez obzira na vrstu i stepen invaliditeta
* Mladi ostvaruju ekonomsku i socijalnu sigurnost kroz olakšan pristup tržištu rada i sticanju zapošljenja
* Mladi imaju pristup kvalitetnom obrazovanju (neformalno obrazovanje)
* Mladi su aktivni građani/ke uključeni, motivisani, proaktivni i učestvuju u procesima donošenja odluka, razvoja zajednice, u kreiranju politika i njihovom sprovođenju
* Mladi su dobrog zdravlja, bezbjedni, imaju pristup adekvatnom sistemu podrške za prelazak u odraslo doba i samorealizaciju, samosvjesni su, inovativni, pokazuju inicijativu i prihvataju različitosti (mentalno zdravlje)
* Mladi imaju pristup kvalitetnim kulturnim sadržajima kao kreatori i konzumenti
* Uspostavljen je normativno-pravni okvir za sprovođenje omladinske politike
* Mladi aktivno, motivisano, proaktivno učestvuju u procesima donošenja odluka, u razvoju zajednice, u kreiranju i sporvođenju politika
* Povećati zaposlenost žena i ukloniti diskriminaciju žena na tržištu rada (žene iz ruralne sredine)
* Suzbiti sve oblike nasilja nad ženama i nasilja u porodici, te unaprijediti položaj i zaštitu prava žrtava i svih oblika nasilja
* Suzbijati rodne stereotipe i uvoditi politike rodne ravnopravnosti u medije, kulturu i sport
* Alternativna, urbana, angažovana kultura
 | Kroz dodijeljena sredstva za projekte nevladinih organizacija mogu se realizovati aktivnosti u zajednici koje će doprinijeti ostvarivanju prioriteta i ciljeva postavljenih strateškim dokumentima opština Kotor, Tivat, Budva i Herceg - Novi. |

# RELOAD2 KONKURS ZA FINANSIRANJE PROJEKATA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI

|  |  |  |
| --- | --- | --- |
| **Naziv javnog konkursa** **kojim će se doprinijeti** **u ostvarenju cilja** | **Iznos** | **Naziv programa/ aktivnosti u budžetu** |
| Javni konkurs za raspodjelu sredstva nevladinim organizacijama u okviru ReLOad2 programa | 102.000 € | \_\_\_\_\_\_\_\_\_\_\_ € - Sufinansiranje ReLOaD2 programa iz Budžeta Opštine Kotor\_\_\_\_\_\_\_\_\_\_\_€ - Sufinansiranje ReLOaD2 programa iz Budžeta Opštine Tivat5.000 € - Sufinansiranje ReLOaD2 programa iz Budžeta Opštine Budva5.000 € - Sufinansiranje ReLOaD2 programa iz Budžeta Opštine Herceg-Novi 85.000 € - EU ( UNDP ) |

|  |
| --- |
| **Opis glavnih grupa korisnika** |
| Glavni korisnici projekata koji će se sufinansirati putem javnog konkursa mogu biti nevladine organizacije registrovane na teritoriji Opštine Kotor, Opštine Tivat, Opštine Budva i Opštine Herceg - Novi, a koje su registrovane za obavljanje ovih djelatnosti ( Statut ), a čiji su projekti u skladu sa definisanim strateškim ciljevima navedenim u sekciji Prioritetne oblasti.  |

|  |
| --- |
| **Očekivani broj projekata koji se planira finansirati / broj ugovora koje se planira zaključiti s NVO** |
| **Naziv javnog konkursa** | **Očekivani broj projekata/ugovora** |
| Konkurs za raspodjelu sredstva nevladinim organizacijama u okviru ReLOaD2 | Do 12 projekata |

|  |  |
| --- | --- |
| **Najniži iznos za projekat/program** | **Najviši iznos za projekat/program** |
| 7.000 € (za NVO)2.000 € (za tek osnovane NVO I NVO koje se bave pitanjima mladih) | 12.0000 € (za NVO)2.000 € (za tek osnovane NVO I NVO koje se bave pitanjima mladih) |

# 6. KONSULTACIJE SA ZAINTERESOVANIM NEVLADINIM ORGANIZAICJAMA

## Navesti na koji način je u skladu sa Uredbom obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| **Metoda konsultacija (npr. web, email, konsultativni sastanak, itd.)** | **Datum sprovedenih konsultacija** | **Naziv NVO koje su učestvovale u radionicama** |
| Radionice za planiranje prioriteta Konkursa | 03.02.2022. | NVO Udruženje samohranih majki Kotor; NVO Ecom Kotor; NVO Eduteka Budva; NVO Društvo za kulturni razvoj Bauo Budva; NVO Omladinski kulturni centar Herceg-Novi; NVO Maslina Boke Tivat; NVO Puževa kućica Budva; NVO Inicijativa mladih s invaliditetom Boke Kotor; NVO Eko centar Delfin Kotor; NVO Portal Herceg-Novi Cool Herceg-Novi; NVO ŠkArt Tivat; NVO Ksena Herceg- Novi; NVO Kompas – Centar za informisanje i savjetovanje mladih Kotor; KUD Sloga Herceg-Novi; Kulturni centar Budva; Novska kredenca Herceg-Novi; NVO Naša akcija Kotor; NVO Zrak sunca Udruženja roditelja djece i omladine sa teškoćama u razvoju Herceg-Novi; NVO Anterija Herceg-Novi; NVO Građanski glas Crne Gore Budva; NVO Agora Budva; Hercegnovsko pozorište i NVU Ruke Herceg-Novi; NVO Udruženje Egipćana Tivat; NU Probaj domaće iz Kotor; NU Kulturno kreativne radionice Kumbor Herceg-Novi |

Radionica u cilju planiranja prioritetnih oblasti i pripreme sektorske analize opština klastera Coastal Mates – Kotor, Tivat, Budva i Herceg-Novi radi utvrđivanja  prioritetnih oblasti od javnog interesa koje će se finansirati u 2022. godini u okviru Regionalnog programa lokalne demokratije na Zapadnom Balkanu 2 (ReLOaD2), održana je 03.02. 2022. godine putem zoom platforme. Sastanku su prisustvovali predstavnice Opštine Kotor: Katica Brkanović, Zorka Mršić, Milica Tomović, predstavnice Opštine Tivat: Ivana Petković i Borka Mršulja, predstavnice Opštine Budva: Dragana Đurašević, Jelena Stanić i Iva Bajković, predstavnice Opštine Herceg–Novi: Ana Zambelić Pištalo, Olga Pejović i Biljana Škobalj, predstavnici/ce UNDP: Dženana Šćekić, Tamara Čirgić i Luka Kostić i predstavnici nevladinih organizacija iz Kotora, Tita, Budve i Herceg-Novi: Slavica Siljanoska – NVO Udruženje samohranih majki Kotor; Saša Karajović – NVO Ecom Kotor; Milica Raičević – NVO Eduteka Budva; Dušan Medin i Mila Medin – NVO Društvo za kulturni razvoj Bauo Budva; Nataša Dendić – NVO Omladinski kulturni centar Herceg – Novi; Vesna Đukić – NVO Maslina Boke Tivat; Nataša Anastasov – NVO Puževa kućica Budva; Miroslava – Mima Ivanović – NVO Inicijativa mladih s invaliditetom Boke Kotor; Ljilja Radunović i Žarko Radulović – NVO Eko centar Delfin Kotor; Nebojša Mandić – NVO Portal Herceg Novi Cool Herceg–Novi; Bojana Popadić – NVO ŠkArt Tivat; Sanja Crnić i Mia Lepetić – NVO Ksena Herceg–Novi; Tomislav Žegura – NVO Kompas – Centar za informisanje i savjetovanje mladih Kotor; Nemanja Pudar – KUD Sloga Herceg–Novi;

Branko Žerajić – Kulturni centar Budva; Romana Jeknić – Novska kredenca Herceg–Novi; Dejan Bešović – NVO Naša akcija Kotor; Ljiljana Krstić – NVO Zrak sunca Udruženja roditelja djece i omladine sa teškoćama u razvoju Herceg–Novi; Olivera Krivokapić – NVO Anterija Herceg– Novi; Stevan Đurašević – NVO Građanski glas Crne Gore Budva; Ivana Zoranić Govedarica – NVO Agora Budva; Milina Kovačević – Hercegnovsko pozorište i NVU Ruke Herceg Novi; Džafer Brahimi – NVO Udruženje Egipćana Tivat; Lidija Glišić – NU Probaj domaće iz Kotor; Mirjana Ivović – NU Kulturno kreativne radionice Kumbor Herceg–Novi. Nakon prezentovanja svih strateških dokumenata Opštine Kotor, Opštine Tivat, Opštine Budva i Opštine Herceg-Novi, u saradnji sa nevladinim organizacijama napravljen je presjek oblasti i prioriteta koji su zajednički za sve četiri opštine, te su na osnovu istog definisani prioriteti koji će se finansirati u 2022. godini kroz ReLOaD2 program u okviru klastera „Coastal Mates“.

1. **KAPACITETI ZA SPROVOĐENJE JAVNOG KONKURSA**

U skladu sa LOD metodologijom, biće formirana Komisija za evaluaciju pristiglih projektnih prijedloga, dok će tokom cijelog trajanja programa ReLOaD2 kontakt osobe iz opština Kotor, Tivat, Budva i Herceg–Novi biti zadužene za koordinaciju i podršku realizaciji projektnih aktivnosti i učestvovati u kombinovanom timu za praćenje realizacije projekata nevladinih organizacija.